CELEX: E2012J0014
Language: mt
Date: 2013-06-03 00:00:00
Title: Sentenza tal-Qorti tat- 3 ta’ Ġunju 2013 fil-Kawża E-14/12 – L-Awtorità ta’ Sorveljanza tal-EFTA v Il-Prinċipat tal-Liechtenstein (Nuqqas minn Parti Kontraenti li twettaq l-obbligi tagħha – Libertà tal-istabbiliment – Libertà li jiġu pprovduti servizzi – L-Artikoli 31 u 36 taż-ŻEE – Obbligu fuq aġenziji tax-xogħol temporanju li jiddepożitaw garanzija – Diskriminazzjoni diretta u indiretta – Rekwiżit ta’ residenza – Ġustifikazzjoni)

26.9.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 277/11
            
         SENTENZA TAL-QORTI
   tat-3 ta’ Ġunju 2013
   fil-Kawża E-14/12
   L-Awtorità ta’ Sorveljanza tal-EFTA v Il-Prinċipat tal-Liechtenstein
   (Nuqqas minn Parti Kontraenti li twettaq l-obbligi tagħha – Libertà tal-istabbiliment – Libertà li jiġu pprovduti servizzi – L-Artikoli 31 u 36 taż-ŻEE – Obbligu fuq aġenziji tax-xogħol temporanju li jiddepożitaw garanzija – Diskriminazzjoni diretta u indiretta – Rekwiżit ta’ residenza – Ġustifikazzjoni)
   2013/C 277/09
   Fil-Kawża E-14/12, l-Awtorità tas-Sorveljanza tal-EFTA v il-Prinċipat tal-Liechtenstein – APPLIKAZZJONI għal dikjarazzjoni li billi żamm fis-seħħ leġiżlazzjoni li timponi fuq persuni residenti fil-Liechtenstein li huma responsabbli għal aġenzija tax-xogħol temporanju l-obbligu li jipprovdu garanzija ta’ 50 000 franki Svizzeri, filwaqt li l-garanzija ta’ 100 000 franki Svizzeri hija imposta fuq persuni li jwettqu funzjoni simili li huma residenti barra l-Liechtenstein, u fuq aġenziji li jfittxu li jagħtu servizzi ta’ impjieg temporanju transfruntier, il-Prinċipat tal-Liechtenstein naqas milli jonora l-obbligi tiegħu skont l-Artikolu 31 u l-Artikolu 36 tal-Ftehim ŻEE, il-Qorti, komposta minn Carl Baudenbacher, President, Per Christiansen (Imħallef Relatur) u Páll Hreinsson, Imħallfin, tat is-sentenza fit-3 ta Ġunju 2013, li d-dispożittiv tagħha huwa kif ġej:
   Il-Qorti b’dan:
   
               (1)
            
            
               Tiddikjara li, billi nżammet fis-seħħ leġilazzjoni li timponi fuq persuni residenti fil-Liechtenstein li huma responsabbli għal aġenzija tax-xogħol temporanju l-obbligu li tiġi pprovduta garanzija ta' 50 000 frank Svizzeru, filwaqt li l-garanzija ta' 100 000 frank Svizzeru hija imposta fuq persuni li jwettqu funzjoni simili li huma residenti barra l-Liechtenstein, u fuq aġenziji li jfittxu li jagħtu servizzi ta' impjieg temporanju transkonfinali, il-Prinċipat tal-Liechtenstein naqas milli jissodisfa l-obbligi tiegħu skont l-Artikolu 31 u l-Artikolu 36 tal-Ftehim ŻEE.
            
         
               (2)
            
            
               Tordna lil-Liechtenstein iħallas l-ispejjeż tal-proċedimenti.